CELEX: 32009R0718
Language: sl
Date: 2009-08-04 00:00:00
Title: Uredba Komisije (ES) št. 718/2009 z dne 4. avgusta 2009 o uvrstitvi določenega blaga v kombinirano nomenklaturo

7.8.2009   
            
            
               SL
            
            
               Uradni list Evropske unije
            
            
               L 205/7
            
         
      UREDBA KOMISIJE (ES) št. 718/2009
   z dne 4. avgusta 2009
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznaki KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2009
      
         
            Za Komisijo
         
         Ján FIGEĽ
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Štirikolesno vozilo z električnim motorjem, ki ga napajata dva akumulatorja napetosti 12 V z možnostjo ponovnega polnjenja. Vozilo je približno 48 cm široko, 99 cm dolgo in 58 cm visoko (z naslonom, zloženim navzdol), skupna masa brez akumulatorjev znaša približno 34,5 kg. Največja masa znaša približno 115 kg.
                              Vozilo ima naslednje lastnosti:
                              
                                          —
                                       
                                       
                                          vodoravna plošča, ki povezuje sprednje in zadnje dele,
                                       
                                    
                                          —
                                       
                                       
                                          majhna kolesa (približno 2,5 x 19,0 cm) z neprepustnimi gumami,
                                       
                                    
                                          —
                                       
                                       
                                          prilagodljiv sedež brez naslonjal za roke in držal, po višini nastavljiv v dveh položajih, ter
                                       
                                    
                                          —
                                       
                                       
                                          krmilni mehanizem, ki se lahko zloži navzdol.
                                       
                                    Krmilni mehanizem ima majhno upravljalno enoto, ki vključuje vklopno stikalo, hupo, prikaz delovanja akumulatorja in gumb za nastavitev najvišje hitrosti.
                              Vozilo ima dve ročki za upravljanje s palci, namenjeni pospeševanju, zaviranju in vzvratni vožnji. Zadaj sta kolesi proti prevračanju vozila. Vozilo ima elektronski dvojni zavorni sistem.
                              S polnima akumulatorjema ima vozilo doseg približno 16 km in lahko doseže najvišjo hitrost približno 6,5 km/h.
                              Vozilo se lahko razstavi na štiri lahke sestavne dele. Namenjeno je uporabi doma, na sprehajališčih in javnih prostorih za dejavnosti, kot je nakupovanje.
                              
                                  (1) Glej sliko 1.
                           
                        
               
                  8703 10 18
               
               
                  Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 8703, 8703 10 in 8703 10 18.
                  Vozilo je posebna vrsta vozila za prevoz oseb
                  Uvrstitev pod tarifno številko 8713 je izključena, ker vozilo ni posebej oblikovano za prevoz invalidov in nima posebnih priprav za ublažitev invalidnosti. (Glej tudi pojasnjevalne opombe harmoniziranega sistema k tarifni številki 8713 in pojasnjevalne opombe kombinirane nomenklature k tarifni podštevilki 8713 90 00).
                  Vozilo je zato treba uvrstiti pod oznako KN 8703 10 18, ker je motorno vozilo namenjeno predvsem prevozu oseb.
               
            
                  
                              2.
                           
                           
                              Trikolesno vozilo z električnim motorjem, ki ga napajata dva akumulatorja napetosti 12 V z možnostjo ponovnega polnjenja. Vozilo je približno 61 cm široko, 120 cm dolgo in 76 cm visoko (z naslonom, zloženim navzdol), skupna masa brez akumulatorjev znaša približno 46 kg. Največja masa znaša približno 160 kg.
                              Vozilo ima naslednje lastnosti:
                              
                                          —
                                       
                                       
                                          vodoravna plošča, ki povezuje sprednje in zadnje dele,
                                       
                                    
                                          —
                                       
                                       
                                          majhna kolesa (približno 8,9 x 25,4 cm) z neprepustnimi gumami,
                                       
                                    
                                          —
                                       
                                       
                                          prilagodljiv sedež z naslonjali za roke in držali, po višini nastavljiv v treh položajih, ter
                                       
                                    
                                          —
                                       
                                       
                                          krmilni mehanizem, ki se lahko zloži navzdol.
                                       
                                    Krmilni mehanizem ima majhno upravljalno enoto, ki vključuje merilnik napolnjenosti akumulatorja, vklopno stikalo, gumbe za prižig luči, hupo in gumb za nastavitev najvišje hitrosti.
                              Vozilo ima dve ročki za upravljanje s palci, namenjeni pospeševanju, zaviranju in vzvratni vožnji. Zadaj sta kolesi proti prevračanju vozila. Vozilo ima elektronski dvojni zavorni sistem.
                              S polnima akumulatorjema ima vozilo doseg približno 40 km in lahko doseže najvišjo hitrost približno 8 km/h.
                              Vozilo se lahko razstavi na sedem lahkih sestavnih delov. Namenjeno je uporabi doma, na sprehajališčih in javnih prostorih za dejavnosti, kot je nakupovanje.
                              
                                  (1) Glej sliko 2.
                           
                        
               
                  8703 10 18
               
               
                  Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 8703, 8703 10 in 8703 10 18.
                  Vozilo je posebna vrsta vozila za prevoz oseb.
                  Uvrstitev pod tarifno številko 8713 je izključena, ker vozilo ni posebej oblikovano za prevoz invalidov in nima posebnih priprav za ublažitev invalidnosti. (Glej tudi pojasnjevalne opombe harmoniziranega sistema k tarifni številki 8713 in pojasnjevalne opombe kombinirane nomenklature k tarifni podštevilki 8713 90 00.)
                  Vozilo je zato treba uvrstiti pod oznako KN 8703 10 18, ker je motorno vozilo namenjeno predvsem prevozu oseb.
               
            
         
      
                  
                     
               
               
                  
                     
               
            
         (1)  Sliki sta zgolj informativni.